stanford-oval/wikipedia huggingface dataset:
ปรากฏการณ์เรือนกระจก
ปรากฏการณ์เรือนกระจกโดยกิจกรรมของมนุษย์

บทความหลัก: ปรากฏการณ์โลกร้อน
การผลิต CO2 จากกิจกรรมทางอุตสาหกรรม (ที่เผาผลาญเชื้อเพลิงฟอสซิล) เพิ่มขึ้นรวมทั้งกิจกรรมของมนุษย์ในการผลิตซิเมนต์และการทำลายป่า ได้ทำให้ CO2 มีปริมาณความเข้มเพิ่มขึ้น การวัด คาร์บอนไดออกไซด์ที่หอดูดาวโมนาลัวแสดงให้เห็นว่า CO2 ได้เพิ่มจาก 313 ppm (ส่วนต่อล้านส่วน) ใน พ.ศ. 2503 มาเป็น 375 ppm ใน พ.ศ. 2548 การสังเกตปริมาณของ CO2 ในปัจจุบัน พบว่ามีปริมาณเกินจากตัวเลขที่ได้บันทึก CO2 สูงสุด (~300 ppm) ที่ได้จากข้อมูลแกนน้ำแข็ง เนื่องจากมันเป็นแก๊สเรือนกระจก การเพิ่มระดับของ CO2 ย่อมจะต้องเพิ่มอุณหภูมิเฉลี่ยของโลก โดยอาศัยการศึกษาจากเอกสารทางวิทยาศาสตร์จำนวนมากที่มีอยู่ องค์คณะระหว่างรัฐบาลว่าด้วยการเปลี่ยนแปลงภูมิอากาศ ได้สรุปว่า “การเพิ่มอุณหภูมิเฉลี่ยของโลกที่เห็นได้ชัดนับแต่ช่วงประมาณกลางคริสต์ศตวรรษที่ 20 (ประมาณ พ.ศ. 1950) ว่าเกิดจากการเพิ่มแก๊สเรือนกระจกโดยกิจกรรมของมนุษย์”
นานกว่าเมื่อ 800,000 ปีที่ผ่านมา ข้อมูลแกนน้ำแข็ง ได้แสดงให้เห็นโดยไม่คลุมเครือได้ว่าคาร์บอนไดออกไซด์ได้ผันแปรจากค่าที่ต่ำถึง 180 ppm มาที่ 270 ppm ในยุคก่อนอุตสาหกรรม นักภูมิอากาศดึกดำบรรพ์  (paleoclimatologists) บางคนให้ความเห็นว่าการแปรผันของคาร์บอนไดออกไซด์เป็นปัจจัยหลักในการควบคุมการเปลี่ยนแปลงภูมิอากาศในช่วงเวลาที่ผ่านมา
เรือนกระจกจริง

คำว่า “ปรากฏการณ์เรือนกระจก” มีต้นตอมาจากเรือนกระจกที่ใช้ปลูกต้นไม้หรือทำสวนในเขตหนาว แต่ก็เป็นชื่อที่ผิดเพราะการทำงานของเรือนกระจกมีความแตกต่างกับปรากฏการณ์เรือนกระจก เรือนกระจกทำด้วยกระจก การร้อนขึ้นเกิดจากการอุ่นขึ้นของพื้นภายในเรือนซึ่งเป็นตัวทำให้อากาศในเรือนอุ่นขึ้น อากาศค่อย ๆ ร้อนขึ้นเพราะมันถูกกักไว้ในเรือนกระจก ต่างกับสภาพนอกเรือนกระจกที่อากาศอุ่นใกล้ผิวพื้นลอยตัวขึ้นไปผสมกับอากาศเย็นตอนบน ซึ่งทดลองได้โดยการลองเปิดช่องเล็ก ๆ ตอนบนสุดของเรือนกระจก อุณหภูมิอากาศภายในจะเย็นลงทันที ซึ่งเคยมีการทดลองมาแล้ว (Wood, 1909) โดยการสร้างเรือนกระจกด้วยเกลือหิน (ซึ่งโปร่งแสงอินฟราเรด) และทำให้อุ่นได้เหมือนกับที่สร้างด้วยกระจก ดังนั้นการอุ่นขึ้นของอากาศจึงเกิดจากการป้องกันไม่ให้เกิด “การพาความร้อน” แต่ปรากฏการณ์เรือนกระจกของบรรยากาศกลับลด “การสูญเสียการแผ่รังสี” ไม่ใช่การพาความร้อน ดังนั้นจึงอาจพบแหล่งข้อมูลเกี่ยวกับการอุปมาเรือนกระจกที่ผิด ๆ ได้มาก  ถึงแม้ว่ากลไกขั้นต้นของการร้อนขึ้นของเรือนกระจกคือการป้องกันไม่ให้เกิดการผสมกับอากาศอิสระของบรรยากาศภายนอกก็ตาม คุณสมบัติการกระจายรังสีของกระจกก็ยังมีความสำคัญเกษตรกรผู้ปลูกต้นไม้เชิงพาณิชญ์อยู่  ด้วยการพัฒนาสมัยใหม่ของพลาสติกและกระจกที่ใช้กับเรือนกระจกทำให้ผู้ใช้สามารถเลือกชนิดการปลดปล่อยรังสีดวงอาทิตย์ได้ตามชนิดของพืชที่ต้องการแสงในสิ่งแวดล้อมที่แตกต่างกัน
ดูเพิ่ม

Anti-greenhouse effect [en]
Climate forcing [en]
Global dimming [en]
Radiative forcing [en]
แหล่งข้อมูลอื่น

Earth Radiation Budget, คลังข้อมูลเก่าเก็บจากแหล่งเดิมเมื่อ 1 กันยายน 2006, สืบค้นเมื่อ 14 เมษายน 2008 {{citation}}: ระบุ |archivedate= และ |archive-date= มากกว่าหนึ่งรายการ (help); ระบุ |archiveurl= และ |archive-url= มากกว่าหนึ่งรายการ (help)
Fleagle, RG; Businger, JA (1980), An introduction to atmospheric physics (2nd ed.)
Fraser, Alistair B., Bad Greenhouse
Ann Henderson-Sellers and McGuffie, K: A climate modelling primer (quote: Greenhouse effect: the effect of the atmosphere in re-readiating longwave radiation back to the surface of the Earth. It has nothing to do with glasshouses, which trap warm air at the surface).
Idso, S.B.: Carbon Dioxide: friend or foe, 1982 (quote: ...the phraseology is somewhat in appropriate, since CO2 does not warm the planet in a manner analogous to the way in which a greenhouse keeps its interior warm).
Kiehl, J.T., and Trenberth, K. (1997). Earth's annual mean global energy budget, Bulletin of the American Meteorological Society '78' (2) , 197–208.
Piexoto, JP and Oort, AH: Physics of Climate, American Institute of Physics, 1992 (quote: ...the name water vapor-greenhouse effect is actually a misnomer since heating in the usual greenhouse is due to the reduction of convection)
Wood, R.W. (1909), "Note on the Theory of the Greenhouse", Philosophical Magazine, vol. 17, pp. 319–320
IPCC assessment reports
Michael J. Benton; Richard J. Twitchett (July 2003), "How to kill (almost) all life: the end-Permian extinction event", TRENDS in Ecology and Evolution, Department of Earth Sciences, University of Bristol UK, 18 (7), doi:10.1016/S0169-5347(03)00093-4 (full reprintPDF (506 KiB))
การแผ่รังสีของดวงอาทิตย์ ที่บรรยากาศชั้นบนและบรรยากาศชั้นล่าง
ลักษณะแถบการดูดกลืนรังสีดวงอาทิตย์และรังสีสะท้อนกลับจากพื้นผิวโลกของแก๊สเรือนกระจกชนิดต่าง ๆ  โปรดสังเกตรังสีสะท้อนกลับสู่ท้องฟ้าที่ถูกดูดซับไว้เป็นปริมาณที่มากกว่า ซึ่งเป็นตัวการทำให้เกิดปรากฏการณ์เรือนกระจก
เรือนกระจกสมัยใหม่ในสวนพฤกษศาสตร์ไวสเลย์ RHS Wisley
คามางายะ

ระวังสับสนกับ คูมางายะ
| คามางายะ 鎌ヶ谷市 |
| --- | --- |
นคร
พระใหญ่คามางายะ
   ธง ตรา
ที่ตั้งของคามางายะ (เน้นสีชมพู) ในจังหวัดชิบะ

คามางายะที่ตั้งในประเทศญี่ปุ่น
พิกัด: 35°46′36.6″N 140°00′2.9″E﻿ / ﻿35.776833°N 140.000806°E﻿ / 35.776833; 140.000806
ประเทศ:  ญี่ปุ่น
ภูมิภาค: คันโต
จังหวัด:  ชิบะ
การปกครอง
 • ประเภท: เทศบาลนคร
 • นายกเทศมนตรี: ฮิโรมิ ชิบาตะ (ตั้งแต่กรกฎาคม ค.ศ. 2021) (อิสระ)
พื้นที่
 • ทั้งหมด: 21.08 ตร.กม. (8.14 ตร.ไมล์)
ประชากร (1 กุมภาพันธ์ ค.ศ. 2025)
 • ทั้งหมด: 109,715 คน
 • ความหนาแน่น: 5,205 คน/ตร.กม. (13,480 คน/ตร.ไมล์)
สัญลักษณ์
 • ต้นไม้: หอมหมื่นลี้
 • ดอกไม้: ดอกสาลี่ และคิเกียว (Platycodon grandiflorus)
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 12224-6
โทรศัพท์: 047-445-1141
ที่อยู่: 2-6-1 ชิงกามางายะ นครคามางายะ จังหวัดชิบะ 273-0195
เว็บไซต์: www.city.kamagaya.chiba.jp
คามางายะ (ญี่ปุ่น: 鎌ヶ谷市; โรมาจิ: Kamagaya-shi) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 21.08 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 109,715 คน
ภูมิศาสตร์

คามางายะตั้งอยู่ทางทิศตะวันตกเฉียงเหนือของจังหวัดชิบะ
ภูมิศาสตร์ > เทศบาลข้างเคียง

จังหวัดชิบะ
นครคาชิวะ
นครชิโรอิ
นครมัตสึโดะ
นครอิจิกาวะ
นครฟูนาบาชิ
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่
เวลาออมแสง

ภูมิภาคของเวลาออมแสง:
  ซีกโลกเหนือ ฤดูร้อน
  ซีกโลกใต้ ฤดูร้อน
  เดิมใช้เวลาออมแสงตามฤดูกาล
  ไม่เคยใช้เวลาออมแสงตามฤดูกาล
เวลาออมแสง (อังกฤษ : daylight saving time, อักษรย่อ : DST) หรือ เวลาฤดูร้อน (อังกฤษ : summer time) เป็นข้อตกลงในการปรับนาฬิกาไปข้างหน้า เพื่อให้มีแสงอาทิตย์ในช่วงเวลาบ่ายมากขึ้นและมีแสงอาทิตย์ในช่วงเวลาเช้าน้อยลง โดยปกติแล้วการปรับจะปรับไปข้างหน้าหนึ่งชั่วโมงก่อนเข้าฤดูใบไม้ผลิ และปรับกลับหลังในฤดูใบไม้ร่วง เวลาออมแสงในยุคสมัยใหม่ถูกเสนอขึ้นครั้งแรกโดย William Willett นักก่อสร้างชาวอังกฤษ หลายประเทศได้เริ่มใช้การปรับเวลาลักษณะนี้นับตั้งแต่นั้นเป็นต้นมา โดยมีรายละเอียดแตกต่างไปตามสถานที่และมีการเปลี่ยนแปลงเป็นครั้งคราว
การเลื่อนนาฬิกาตามหลักเวลาออมแสงนี้ก่อให้เกิดความท้าทายในหลายด้าน เช่น อาจทำให้การรักษาเวลายุ่งยากขึ้น และกระทบการนัดหมาย การเดินทาง การบัญชี การลงบันทึก อุปกรณ์การแพทย์ รวมไปถึงเครื่องจักรอุตสาหกรรม ระบบที่ใช้คอมพิวเตอร์ปฏิบัติการส่วนมากสามารถปรับนาฬิกาของตัวได้อัตโนมัติ แต่การปรับนี้ก็อาจทำได้จำกัดและมีความผิดพลาด โดยเฉพาะเมื่อกฎของเวลาออมแสงเปลี่ยน
ระบบเวลาออมแสงมีจุดมุ่งหมายเพื่อให้มีช่วงแสงสว่างที่ "เหมาะสม" ตามความต้องการของท้องถิ่น โดยปรับนาฬิกาให้เข้ากับการขึ้นลงของดวงอาทิตย์ ซึ่งเปลี่ยนไปตามฤดูกาลตามความเอียงของแกนโลก
ในสหรัฐฯ ตั้งแต่ปี ค.ศ. 2005 ได้เริ่มทำการปรับเวลาออมแสงแตกต่างจากประเทศอื่นโดยเริ่มต้น 3 อาทิตย์ก่อนเวลาออมแสงปกติ และสิ้นสุด 1 อาทิตย์หลังเวลาออมแสงปกติ การปรับเปลี่ยนดังกล่าวได้รับการรับรองโดยประธานาธิบดี จอร์จ ดับเบิลยู. บุช ในวันที่ 8 สิงหาคม ค.ศ. 2005
ในประเทศเพื่อนบ้านในเอเชียตะวันออกเฉียงใต้ที่เคยมี DST ได้แก่ มาเลเซีย และฟิลิปปินส์
ศัพทวิทยา

ในภาษาอังกฤษ Daylight Saving Time บางครั้งอาจเขียนเชื่อมกันด้วยเครื่องหมายยัติภังค์ (-) เป็น Daylight-Saving Time
'saving' ในที่นี้เป็นคำคุณศัพท์ เหมือนกับในคำว่า labor saving device (เครื่องทุ่นแรง, เครื่องประหยัดแรง)
ส่วนการใช้คำอื่น ๆ เช่น daylight savings time, daylight savings, และ daylight time ก็พบเห็นได้ทั่วไป
โดย 'savings' ในที่นี้เป็นการเปรียบเหมือนใน savings account (บัญชีออมทรัพย์)
ในข้อเสนอต้นฉบับของ Willett นั้น ใช้ศัพท์ว่า daylight saving แต่ใน ค.ศ. 1911 คำว่า summer time ก็ได้มาแทนที่คำว่า daylight saving time ในร่างกฎหมายในสหราชอาณาจักร
ชื่อเขตเวลานั้นมักจะเปลี่ยนไปเมื่อใช้เวลาออมแสง
ภาษาอังกฤษแบบอเมริกันแทนที่คำว่า standard (มาตรฐาน) ด้วย daylight (ออมแสง):
เช่น Pacific Standard Time (PST) กลายเป็น Pacific Daylight Time (PDT)
ภาษาอังกฤษแบบบริเตนใช้ summer (ฤดูร้อน): เช่น Greenwich Mean Time (GMT) กลายเป็น British Summer Time (BST)
ตัวย่อนั้นไม่ได้เปลี่ยนตามเสมอ เช่น ชาวออสเตรเลียจำนวนมาก (แม้ไม่ทั้งหมด) เรียก Eastern Standard Time (EST) กลายเป็น Eastern Summer Time (ซึ่งย่อว่า EST เช่นกัน)
ดูเพิ่ม

เขตเวลา
เวลาพิกัดสากล
เวลาสากล
↑  Prerau. Seize the Daylight. p. 3.
↑  Peter G. Neumann (1994). "Computer date and time problems". Computer-Related Risks. Addison-Wesley. ISBN 0-201-55805-X. สืบค้นเมื่อ 2007-05-26.
↑  Stephen Tong; Joseph Williams (2007). "Are you prepared for daylight saving time in 2007?". IT Professional. IEEE Computer Society. 9 (1): 36–41. doi:10.1109/MITP.2007.2. สืบค้นเมื่อ 2007-05-16.
↑ Daylight saving time and its variants:
Richard A. Meade (1978). "Language change in this century". English Journal. 67 (9): 27–30. doi:10.2307/815124.
Joseph P. Pickett (บ.ก.). "daylight-saving time". The American Heritage Dictionary of the English Language (4th (2000) ed.). Boston: Houghton Mifflin. ISBN 0-395-82517-2. คลังข้อมูลเก่าเก็บจากแหล่งเดิมเมื่อ 2007-03-13. สืบค้นเมื่อ 2007-05-26. variant forms: or daylight-savings time
"daylight saving time". Merriam-Webster's Online Dictionary. สืบค้นเมื่อ 2009-02-13. called also daylight saving, daylight savings, daylight savings time, daylight time
"15 U.S.C. § 260a notes". สืบค้นเมื่อ 2007-05-09. Congressional Findings; Expansion of Daylight Saving Time
↑  Prerau. Seize the Daylight. p. 22.
วิกตอร์ ยอเกเรส

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  วิกตอร์ ไอนาร์ ยอเกเรส
วันเกิด:   (1998-06-04) 4 มิถุนายน ค.ศ. 1998 (26 ปี)
สถานที่เกิด:  สต็อกโฮล์ม, สวีเดน
ส่วนสูง:  1.89 เมตร (6 ฟุต 2 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  สปอร์ติงลิสบอน
หมายเลข:  9
สโมสรเยาวชน
2004–2013:  IFK Aspudden-Tellus
2013–2015:  ไอเอฟ บรอมมาร์ปอจคานา
สโมสรอาชีพ*
| ปี |  ทีม |  ลงเล่น |  (ประตู) |
| 2015–2017 |  ไอเอฟ บรอมมาร์ปอจคานา |  56 |  (20) |
| 2018–2021 |  ไบรตันแอนด์โฮฟอัลเบียน |  0 |  (0) |
| 2019–2020 |  → ซังต์ เพาลี (ยืม) |  26 |  (7) |
| 2020–2021 |  → สวอนซีซิตี (ยืม) |  11 |  (0) |
| 2021 |  → คอเวนทรีซิตี (ยืม) |  19 |  (3) |
| 2021–2023 |  คอเวนทรีซิตี |  91 |  (38) |
| 2023– |  สปอร์ติงลิสบอน |  43 |  (45) |
ทีมชาติ‡
| 2015–2018 |  สวีเดน รุ่นอายุไม่เกิน 19 ปี |  18 |  (10) |
| 2019–2020 |  สวีเดน รุ่นอายุไม่เกิน 21 ปี |  8 |  (4) |
| 2019– |  สวีเดน |  24 |  (10) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 03:23, 28 ตุลาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:55, 16 ตุลาคม 2024 (UTC)
วิกตอร์ ไอนาร์ ยอเกเรส (เกิด 4 มิถุนายน 1998) เป็นนักฟุตบอลอาชีพชาวสวีเดนที่เล่นในตำแหน่งกองหน้าให้กับสโมสรสปอร์ติงลิสบอนในปรีไมราลีกาและทีมชาติสวีเดน
ยอเกเรสลงเล่นในลีกอาชีพชุดใหญ่ครั้งแรกกับทีม บรอมมาปอจคาร์นาในสวีเดนเมื่อปี 2015 โดยเขาได้ลงเล่นให้ทีมมากกว่า 50 นัด ก่อนที่จะเซ็นสัญญากับไบรตันแอนด์โฮฟอัลเบียนในอีกสามปีต่อมา ยอเกเรสถูกปล่อยยืมตัวไปยังสโมสรต่าง ๆ มากมายรวมถึง ซังต์ เพาลี, สวอนซีซิตี และคอเวนทรีซิตีก่อนจะย้ายไปร่วมทีมคอเวนทรีแบบถาวรในปี 2021 สปอร์ติงลิสบอนเซ็นสัญญากับเขาในปี 2023 ด้วยค่าตัวเป็นสถิติสโมสรที่ 20 ล้านยูโร  ในฤดูกาลแรกของเขา เขาช่วยให้ทีมคว้าแชมป์ลีก และยังคว้ารางวัลโบลา เดอ ปราตา สำหรับผู้ทำประตูสูงสุดของปรีไมราลีกาด้วยผลงาน 29 ประตูจาก 33 เกม รวมถึงรางวัลนักเตะยอดเยี่ยมแห่งปีอีกด้วย
ยอเกเรสยังติดทีมชาติสวีเดนในระดับเยาวชนรุ่นต่าง ๆ และเป็นผู้ทำประตูสูงสุดร่วมในการแข่งขันฟุตบอลชิงแชมป์ยุโรปรุ่นอายุต่ำกว่า 19 ปี 2017 ก่อนที่จะประเดิมสนามในนามทีมชาติชุดใหญ่ในปี 2019
ระดับสโมสร > ไอเอฟเค แอสพุดเดน-เทลลัส

ยอเกเรสเกิดและเติบโตในสต็อกโฮล์มและเริ่มเล่นฟุตบอลตั้งแต่อายุ 5 ขวบกับไอเอฟเค แอสพุดเดน-เทลลัสสโมสรในท้องถิ่น
ระดับสโมสร > ไอเอฟ บรอมมาปอจคาร์นา

ยอเกเรสเซ็นสัญญากับไอเอฟ บรอมมาปอจคาร์นา จากไอเอฟเค แอสพุดเดน-เทลลัสในปี 2013 และโดยอยู่ในทีมรุ่นอายุต่ำกว่า 17 ปีของสโมสร เขาเลื่อนจากทีมเยาวชนและได้ประเดิมสนามให้กับทีมชุดใหญ่เป็นครั้งแรกในอีกสองปีต่อมา เขาทำประตูแรกให้กับสโมสรเมื่อวันที่ 20 สิงหาคม 2015 โดยยิงได้สองประตูในศึกสเวนสกาคูเปนที่เอาชนะไอเอฟ ซิลเวีย 3–0 ในปีถัดมา หลังจากที่สโมสรต้องตกชั้นในฤดูกาลก่อน ยอเกเรสก็ยิงได้ 7 ประตู ช่วยให้บรอมมาปอจคาร์นาเลื่อนชั้นกลับสู่ซูเปอร์เรตทันได้สำเร็จ ต่อมาเขาช่วยให้บรอมมาปอจคาร์นาเข้าสู่รอบรองชนะเลิศของสเวนสกาคูเปนเมื่อเขายิงประตูชัยในรอบก่อนรองชนะเลิศเจอกับทีมจากลีกสูงสุดอย่างเอล์ฟสบอร์ก  อย่างไรก็ตาม บรอมมาปอจคาร์นาไม่สามารถผ่านเข้ารอบชิงชนะเลิศได้ เนื่องจากพวกเขาพ่ายให้กับไอเอฟเค นอร์โคปิง 4–0 ในรอบรองชนะเลิศ
เมื่อวันที่ 6 กันยายน 2017 หลังจากทำประตูในลีกได้ 10 ประตู ยอเกเรสก็ได้เซ็นสัญญา 2 ปีครึ่งกับ ไบรตันแอนด์โฮฟอัลเบียนทีมในพรีเมียร์ลีกโดยสัญญาจะมีผลเมื่อฤดูกาลในซูเปอร์เรตทันสิ้นสุดลง เขาจบฤดูกาลด้วยผลงาน 13 ประตูจากการลงเล่นในลีก 29 นัด รวมถึงแฮตทริกในวันสุดท้าย ช่วยให้บรอมมาปอจคาร์นาเลื่อนชั้นสู่อัลสเว็นสกันในฐานะแชมป์ลีกได้สำเร็จ
ระดับสโมสร > ไบรตันแอนด์โฮฟอัลเบียน

บอกเราย้ายมาร่วมทีมไบรตันอย่างเป็นทางการเมื่อวันที่ 1 มกราคม 2018 และเริ่มฝึกซ้อมกับทีมรุ่นอายุต่ำกว่า 23 ปีของสโมสร เขาประเดิมสนามให้กับทีมชุดใหญ่ของสโมสรเมื่อวันที่ 28 สิงหาคม โดยเริ่มต้นในเกมอีเอฟแอลคัพ ที่พ่ายต่อเซาแทมป์ตัน 1–0 เมื่อวันที่ 26 มกราคม 2019 ยอเกเรสลงประเดิมสนามในเอฟเอคัพโดยเป็นตัวสำรองในเกมที่เสมอกับเวสต์บรอมมิชอัลเบียน 0–0 ในบ้าน
ในเดือนกรกฎาคม 2019 เขาถูกยืมตัวไปอยู่กับทีมซังต์เพาลี ในซไวเทอบุนเดิสลีกาของเยอรมนีในฤดูกาล 2019–20 ในวันเปิดฤดูกาลเขาลงประเดิมสนามเป็นตัวสำรองในเกมเยือนที่เสมอกับอาร์มีนีอาบีเลอเฟ็ลท์ 1–1 ยอเกเรสยิงประตูแรกของเขาให้กับซังต์เพาลี เมื่อวันที่ 29 กันยายน โดยเป็นประตูที่สองในชัยชนะ 2–0 ในบ้านเหนือ เอสเฟา ซานด์เฮาเซิน
เมื่อวันที่ 17 กันยายน 2020 หลังหมดสัญญายืมตัวกับซังต์เพาลี ยอเกเรสทำประตูแรกให้กับไบรตันในชัยชนะ 4–0 เหนือ พอร์ทสมัทในศึกอีเอฟแอลคัพ  เมื่อวันที่ 2 ตุลาคม 2020 ยอเกเรสย้ายไปร่วมทีมสวอนซีซิตีในลีกแชมเปียนชิปด้วยสัญญายืมตัวตลอดช่วงที่เหลือของฤดูกาล 2020–21 เขาลงประเดิมสนามในวันต่อมาโดยลงเล่นเป็นตัวสำรองในเกมเหย้าที่ชนะมิลล์วอลล์ 2–1 เขาทำประตูแรกให้กับสโมสรเมื่อวันที่ 9 มกราคม 2021 โดยยิงประตูที่สองในเกมเยือนที่ชนะสตีเวนิจ 2–0 ส่งให้สวอนซีผ่านเข้าสู่รอบที่สี่ของเอฟเอคัพ เขาถูกไบรตันเรียกตัวกลับในวันที่ 14 มกราคม 2021
ระดับสโมสร > คอเวนทรีซิตี

ยอเกเรสย้ายไปร่วมทีมคอเวนทรีซิตีด้วยสัญญายืมตัวเมื่อวันที่ 15 มกราคม 2021 เขาประเดิมสนามในอีกสี่วันต่อมาโดยลงเล่นเป็นตัวจริงและลงสนาม 59 นาทีในเกมเยือนที่แพ้เรดิง 3–0 เขาทำประตูแรกได้ในการลงเล่นเป็นตัวจริงนัดแรกที่เซนต์แอนดรูส์โดยยิงประตูแรกในชัยชนะ 2–0 เหนือเชฟฟีลด์เวนส์เดย์เมื่อวันที่ 27 มกราคม นับเป็นประตูแรกของเขาในฟุตบอลลีกอังกฤษ
เขากลับมาที่คอเวนทรีซิตีด้วยสัญญาถาวรเมื่อวันที่ 9 กรกฎาคม 2021 โดยเซ็นสัญญาสามปี ยอเกเรสทำประตูได้ในเกมเปิดฤดูกาลแชมเปียนชิป ฤดูกาล 2021–22 ของคอเวนทรีเมื่อวันที่ 8 สิงหาคม ทำให้คอเวนทรีกลับมาตีเสมอได้สำเร็จในชัยชนะ 2–1 เหนือนอตทิงแฮมฟอเรสต์ในเกมเหย้าเกมแรกของคอเวนทรีตั้งแต่เดือนเมษายน 2019 หลังจากแบ่งสนามกับเบอร์มิงแฮมซิตี ยอเกเรสยิงได้ 17 ประตูจากการลงสนาม 45 นัดในลีกให้กับคอเวนทรีในฤดูกาล 2021–22
ในแชมเปียนชิป ฤดูกาล 2022–23 เขาได้รับการเสนอชื่อให้เป็นผู้เล่นยอดเยี่ยมประจำเดือนพฤศจิกายน หลังจากทำประตูได้ 4 ประตูจาก 4 เกม พาคอเวนทรีคว้าชัยชนะ 4 นัดรวดในช่วงเวลาดังกล่าว สามประตูและสามแอสซิสต์ทำให้เขาคว้ารางวัลได้เป็นครั้งที่สองในเดือนมีนาคม 2023
ระดับสโมสร > สปอร์ติงลิสบอน

เมื่อวันที่ 13 กรกฎาคม 2023 ยอเกเรสเซ็นสัญญา 5 ปีกับสโมสรสปอร์ติงลิสบอนในปรีไมราลีกา ด้วยค่าตัวสูงสุดเป็นสถิติสโมสรที่ 20 ล้านยูโร (บวกโบนัสอีก 4 ล้านยูโร) คอเวนทรียังได้ส่วนแบ่ง 10 ถึง 15 เปอร์เซ็นต์สำหรับการย้ายทีมในอนาคต และมีการกำหนดค่าฉีกสัญญาไว้ที่ 100 ล้านยูโร
ระดับสโมสร > สปอร์ติงลิสบอน > ฤดูกาล 2023–24: แชมป์ปรีไมราลีกา, นักเตะยอดเยี่ยมประจำปีและโบลาเดปราตา

ในวันที่ 12 สิงหาคม เขาลงประเดิมสนามให้กับสโมสรเป็นนัดแรก โดยลงสนามเป็นตัวจริงและทำได้สองประตูในเกมลีกที่ชนะวิเซลา 3–2 ในบ้าน ในวันที่ 21 กันยายน ยอเกเรสลงเล่นฟุตบอลสโมสรยุโรป โดยลงสนามและทำประตูได้ในนัดที่ออกไปเยือนเอสเค สตวร์ม กราซ โดยเอาชนะไปได้ 2–1 ในรอบแบ่งกลุ่มของยูฟ่ายูโรปาลีก ในวันที่ 26 ตุลาคม เขาโดนใบแดงใบแรกในอาชีพของเขา เมื่อผ่านไป 7 นาทีในรอบแบ่งกลุ่มของยูฟ่ายูโรปาลีกที่สปอร์ติงลิสบอนไปเยือนราคูฟ เชสโตโชวา เมื่อวันที่ 2 พฤศจิกายน ในการลงประเดิมสนามสนามใน Taça da Liga ยอเกเรสทำแฮตทริกในชัยชนะในบ้าน 4–2 เหนือ Farense สิบวันต่อมา เขาทำประตูได้ในเกมลีกที่ออกไปเยือนแล้วแพ้ไบฟีกาซึ่งเป็นคู่แข่งร่วมเมืองด้วยสกอร์ 2–1 เมื่อวันที่ 26 พฤศจิกายน ในศึกตาซาดึปูร์ตูกัล ยอเกเรสลงเป็นตัวสำรองในครึ่งหลังและทำประตูปิดท้ายให้สปอร์ติงเปิดบ้านเอาชนะดูเมียนเซจากกัมเปโอนาตูเดโปรตุเกส 8–0 ในวันที่ 19 ธันวาคม เขาทำประตูและแอสซิสต์ให้ทีมคว้าชัยชนะ 2–0 ในบ้านเหนือคู่แข่งสำคัญอย่างโปร์ตู
เมื่อวันที่ 5 มกราคม 2024 ยอเกเรสทำแอสซิสต์ได้ 4 ครั้งในชัยชนะในบ้านเหนือเอสโตริล 5–1 ในวันที่ 17 มีนาคม เขาทำแฮตทริกแรกในปรีไมราลีกาในชัยชนะ 6–1 เหนือบัววิสตา ระหว่างเดือนกันยายนถึงมกราคม ยอเกเรสยิงได้ 13 ประตูและทำแอสซิสต์ได้ 6 ครั้ง ทำให้ได้รับรางวัลผู้เล่นยอดเยี่ยมประจำเดือนของลีกและกองหน้ายอดเยี่ยมประจำเดือนเป็นเวลา 5 เดือนติดต่อกัน ในวันที่ 29 เมษายน หลังจากสปอร์ติงเสียไป 2 ประตู เขายิงได้ 2 ประตูในนาทีที่ 87 และ 88 ในเกมที่เสมอกับโปร์ตู 2–2 ที่ อิชตาดียูดูดราเกา ทำให้สปอร์ติงยังคงรั้งตำแหน่งจ่าฝูงของตารางโดยนำหน้าไบฟีกาคู่แข่งร่วมเมือง 5 คะแนน ในช่วงปลายเดือน ยอเกเรสก็ได้รับการเสนอชื่อให้เป็นผู้เล่นยอดเยี่ยมประจำเดือนและกองหน้ายอดเยี่ยมประจำเดือนของลีกอีกครั้ง
ในวันที่ 5 พฤษภาคม สปอร์ติงคว้าแชมป์ปรีไมราลีกาเป็นสมัยที่ 20 ตามทฤษฎี หลังจากที่ไบฟีกาพ่ายต่อฟามาลิเคา และยอเกเรสคว้ารางวัลโบลา เดอ ปราตา หลังจากที่เขาจบฤดูกาลแรกกับสโมสรในฐานะผู้ทำประตูสูงสุดด้วยผลงาน 29 ประตู โดยยิงได้สองประตูในนัดสุดท้ายของฤดูกาลกับชาเวสเมื่อวันที่ 18 พฤษภาคม ทำให้เขาเป็นผู้เล่นชาวสวีเดนคนที่สองที่ได้รับรางวัลผู้ทำประตูสูงสุดต่อจากมัตส์ แม็กนุสสันในฤดูกาล 1989–90 นอกจากนี้เขายังได้รับการเสนอชื่อให้เป็นผู้เล่นยอดเยี่ยมของปรีไมราลีกา และรวมอยู่ในทีม Best XI ด้วย เมื่อวันที่ 28 พฤษภาคม สองวันหลังจากที่เขาลงเล่นให้กับสโมสรในนัดชิงชนะเลิศฟุตบอลลีกคัพ ยอเกเรสเข้ารับการผ่าตัดหัวเข่าซ้ายในลิสบอน
ระดับสโมสร > สปอร์ติงลิสบอน > ฤดูกาล 2024–25

ยอเกเรสกลับมาจากอาการบาดเจ็บในวันที่ 3 สิงหาคม 2024 โดยแอสซิสต์สองครั้งในการแพ้โปร์ตู 4–3 ในศึก Supertaça Cândido de Oliveira 2024 เขาทำได้ 7 ประตูจากการแข่งขัน 4 นัดในลีกในเดือนนั้น รวมทั้งแฮตทริกในเกมเยือนที่ชนะ ฟาเรนเซ 5–0 เมื่อวันที่ 23 สิงหาคม ในระหว่างนั้น เขาได้กลายเป็นผู้ทำประตูสูงสุดของลีกในศตวรรษที่ 21 หลังจากผ่านไป 4 สัปดาห์การแข่งขัน นอกจากนี้ ยอเกเรสยังได้รับรางวัลผู้เล่นยอดเยี่ยมประจำเดือนและกองหน้ายอดเยี่ยมประจำเดือนของลีกประจำเดือนสิงหาคมอีกด้วย ในวันที่ 17 กันยายน ในเกมยูฟ่าแชมเปียนส์ลีก นัดแรกของเขา เขาทำประตูแรกในรายการนี้ด้วย โดยเป็นผู้ทำประตูแรกในชัยชนะ 2–0 เหนือลีล และได้รับรางวัลผู้เล่นยอดเยี่ยมประจำการแข่งขันในเกมนัดเปิดสนามของแชมเปียนส์ลีกรูปแบบใหม่ ในวันที่ 1 พฤศจิกายน ยอเกเรสยิงได้ 4 ประตูในนัดเดียวในเกมที่เอาชนะ Farense ไปได้ 5–1 โดยแฮตทริกในครึ่งแรกของเขาทำให้เป็นสถิติเทียบเท่ากับของ Beto Acosta ในฤดูกาล 2000-01 ในวันที่ 5 พฤศจิกายน เขากลายเป็นผู้เล่นของสปอร์ติงคนแรกที่ทำแฮตทริกในยุคแชมเปียนส์ลีกในชัยชนะ 4–1 เหนือแมนเชสเตอร์ซิตี
ไชยเชษฐา

| ไชยเชษฐา ໄຊເສດຖາ ไซเซดถา |
| --- | --- |
เมือง
ไชยเชษฐาที่ตั้งในประเทศลาว
พิกัด: 14°48′52″N 106°56′4″E﻿ / ﻿14.81444°N 106.93444°E﻿ / 14.81444; 106.93444
ประเทศ:  ลาว
แขวง: อัตตะปือ
เมือง: ไชยเชษฐา
เขตเวลา: UTC+7 (เวลาอินโดจีน)
ไชยเชษฐา หรือ ไซเซดถา (ลาว: ໄຊເສດຖາ) เป็นเมืองที่ตั้งอยู่ริมแม่น้ำในแขวงอัตตะปือ ทางตอนใต้ของประเทศลาว ไชยเชษฐาเป็นเมืองศูนย์กลางของเมืองไชยเชษฐา ไชยเชษฐาตั้งอยู่หลายกิโลเมตรทางทิศตะวันออกของเมืองอัตตะปือ ซึ่งเป็นเมืองเอกของแขวง โดยชื่อมต่อด้วยทางหลวงแห่งชาติลาวหมายเลข 11 ในตำนานเชื่อว่า เป็นเมืองที่พระเจ้าไชยเชษฐาธิราชแห่งนครเวียงจันทน์เสด็จมาสิ้นพระชนม์ที่นี่
การสวรรคตของสมเด็จพระศรีนครินทราบรมราชชนนี

| --- | --- |
พระเมรุมาศในพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี
การสวรรคต
พระนามาภิไธย: สมเด็จพระศรีนครินทราบรมราชชนนี
วันสวรรคต: 18 กรกฎาคม พ.ศ. 2538 (29 ปีก่อน) (2538-07-18)
สถานที่สวรรคต: ห้องประทับ ตึก 84 ปี โรงพยาบาลศิริราช
ประดิษฐานพระบรมศพ: พระที่นั่งดุสิตมหาปราสาท ในพระบรมมหาราชวัง
พระโกศ: พระโกศทองใหญ่
ฉัตร: พระสัปตปฎลเศวตฉัตร
พระเมรุ: พระเมรุมาศ ท้องสนามหลวง
วันถวายพระเพลิงพระบรมศพ: 10 มีนาคม พ.ศ. 2539 (29 ปีก่อน) (2539-03-10)
ประดิษฐานพระบรมอัฐิ: พระที่นั่งจักรีมหาปราสาท ในพระบรมมหาราชวัง
ประดิษฐานพระราชสรีรางคาร: สุสานหลวง วัดราชบพิธสถิตมหาสีมาราม
สมเด็จพระศรีนครินทราบรมราชชนนีเสด็จสวรรคตเมื่อวันที่ 18 กรกฎาคม พ.ศ. 2538 เวลา 21:17 น. ณ ห้องประทับ ตึก 84 ปี โรงพยาบาลศิริราช โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบรมวงศานุวงศ์และข้าราชสำนักไว้ทุกข์ โดยมีกำหนด 100 วัน และประดิษฐานพระบรมศพลงในหีบที่ตั้งอยู่ด้านหลังพระบรมโกศ ณ พระที่นั่งดุสิตมหาปราสาท ในพระบรมมหาราชวัง ส่วนรัฐบาลไทยโดยคณะรัฐมนตรีบรรหาร ศิลปอาชา ออกประกาศไว้ทุกข์ โดยมีกำหนดแรก 15 วัน ก่อนเพิ่มเป็น 100 วันในภายหลัง และลดธงครึ่งเสาในสถานที่ราชการ โดยมีกำหนดแรก 3 วัน ก่อนเพิ่มเป็น 15 วัน และ 100 วันในภายหลัง
พระอาการประชวรก่อนสวรรคต

เมื่อวันที่ 31 พฤษภาคม พ.ศ. 2538 สมเด็จพระศรีนครินทราบรมราชชนนีทรงมีพระอาการทางพระหทัยกำเริบและทรงเหนื่อยอ่อน คณะแพทย์จึงเข้าถวายการรักษาเบื้องต้นที่วังสระปทุม เป็นระยะเวลา 2 คืน จนถึงคืนวันที่ 2 มิถุนายน จึงกราบบังคมทูลเชิญเสด็จพระราชดำเนินเข้าประทับรักษาพระองค์ ณ โรงพยาบาลศิริราช โดยในขณะนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงพักรักษาพระองค์จากพระโรคพระหทัย ณ พระตำหนักจิตรลดารโหฐาน พระราชวังดุสิต ได้เสด็จพระราชดำเนินไปทรงเฝ้าพระอาการประชวรของสมเด็จพระบรมราชชนนีด้วย
ต่อมาเมื่อวันที่ 6 มิถุนายน คณะแพทย์พบว่าเกิดการติดเชื้อในกระแสพระโลหิต จึงถวายพระโอสถปฏิชีวนะเพิ่ม ต่อมามีพระอาการแทรกซ้อน มีการอักเสบที่พระอันตะ (ลำไส้ใหญ่) พระอันตคุณ (ลำไส้เล็ก) และพระปับผาสะ (ปอด) ด้านขวา คณะแพทย์พยายามถวายการรักษาอย่างใกล้ชิด โดยรัชกาลที่ 9 เสด็จพระราชดำเนินมาทรงเล่าเรื่องต่าง ๆ ให้สมเด็จพระบรมราชชนนีสดับโดยตลอด และมีสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ประทับทรงเฝ้าพระอาการประชวรอยู่ที่โรงพยาบาลตลอดเวลาเช่นเดียวกับท่านผู้หญิงทัศนาวลัย ศรสงคราม
ในระยะต้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงตระหนักถึงความวิกฤติของพระอาการประชวรของสมเด็จพระบรมราชชนนี แต่ยังทรงมีความหวัง และทรงรับสั่งกับคณะแพทย์ว่า แม้สมเด็จพระบรมราชชนนีอาจจะต้องประทับเก้าอี้เข็นก็ไม่เป็นไร ขอเพียงช่วยให้ทรงใช้พระหัตถ์ทรงงานต่าง ๆ ได้เช่นเดิม เพราะทรงโปรดการทรงงานด้วยพระองค์เองเสมอ
แต่ตั้งแต่วันที่ 14 กรกฎาคม เป็นต้นมา พระอาการประชวรไม่ดีขึ้น คณะแพทย์ต้องถวายการรักษาด้วยการฟอกพระโลหิตด้วยเครื่องไตเทียมเป็นระยะตามความจำเป็น
ต่อมาสำนักพระราชวังออกแถลงการณ์ฉบับที่ 18 ระบุว่า เมื่อวันที่ 17 กรกฎาคม สมเด็จพระบรมราชชนนีทรงมีพระอาการทรุดลง เนื่องจากพระยกนะ (ตับ) และพระวักกะ (ไต) ไม่ทำงาน พระหทัยทำงานไม่ปกติ ความดันพระโลหิตต่ำทำให้เกิดภาวะพระโลหิตเป็นกรด คณะแพทย์ได้ถวายการรักษาความผิดปกติของระบบต่าง ๆ รวมทั้งการฟอกพระโลหิตและกรองสารพิษ แต่พระอาการในวันรุ่งขึ้น (18 กรกฎาคม) ยังอยู่ในภาวะวิกฤติ
เวลาประมาณ 18:00 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินมายังห้องประทับ ตึก 84 ปี โรงพยาบาลศิริราช เพื่อเฝ้าพระอาคารสมเด็จพระบรมราชชนนี โดยประทับข้างพระแท่นบรรทมพร้อมด้วยสมเด็จพระเจ้าพี่นางเธอฯ และท่านผู้หญิงทัศนาวลัย ต่อมาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบาทสมเด็จพระวชิรเกล้าเจ้าอยู่หัว ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินมาเฝ้าพระอาการประชวรด้วย